  ИА «Удмуртия» Удмуртиысь руль бергатӥсьёсты сюресъёс вылы югдур урод луон сярысь алӥзы. Россиысь МЧС-лэн элькунъя Валтӥсь управлениез ивортэмезъя, 8-тӥ шуркынмонэ кот лымы усёз, сюресъёс вылын йӧвалег но гылыт лымы луоз. 8-тӥ шуркынмонэ потон уе температура -12 градусозь усёз, нуназе — -3...+2 градусозь возиськоз, элькунмылэн уйпал ёросъёсаз – 7 градусозь кезьытскоз. Тӧл шунды ӝужан палась уйин секундскын 5–10 метре пельтоз, нуназе – 8–13 метре. Россиысь МЧС-лэн Удмуртиысь Валтӥсь управлениез тодады вайытэ, таӵе куазь дыръя ветлон ӝоглыкез но висэз тужгес сак чаклано шуыса. Одно ик вунэтоно ӧвӧл, машиналэн дугдон сюресэз трослы кузьгес луэ, нош  ӝоглыкез пичи ке но будэтон шукрес учыре вуттыны быгатэ шуыса. Руль бергатӥсьёслы озьы ик ӵекто дырын-дырын дугдылыны но машиналэн азь укноысьтыз, укно сузянъёсысь, фараосысь, крылоосысь йӧзэ но лымызы утялтыны. Букос интыосты пичи ӝоглыкен но шуак вырӟылытэк но чурысь чуре выжылытэк ортчоно. Тодады вайытом, 8-тӥ шуркынмонэ элькунмы Москва палась вуись циклон улэ сюроз. Тегъёс: Авто МЧС Удмуртия куазь сюресъёс  